《前有一樽酒》
金朝·李龏

前有一樽酒，主人奉客客称寿。君不见麟不能飞，凤不能走。

龟灵于人，龙死于斗。山有时兮崩，河有时兮决。秦皇求仙竟不成，梁皇佞佛何曾彻。

我今为君拂青萍，履明月，奏云和，歌白雪。洗涤尘埃九折肠，澡瀹风雷三寸舌。

上愿天子圣，下愿宰相贤。字民之官不爱钱，四夷妥帖无狼烟。

有田负郭安里𠪨，秋堂夏屋临平川。左手黄卷右青编，糟糠功名一百年。

坐上日日延俊秀，子孙孙子相绵绵。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。